చెన్నై, అక్టోబరు 5(ఆంధ్రజ్యోతి): అన్నాడీఎంకే అధినేత్రి జయలలిత బతికి ఉన్నంత కాలం ఆ పార్టీ.. ప్రభుత్వ కార్యక్రమాల్లో ఎక్కడ చూసినా ఆకుపచ్చ రంగే కనిపించేది. అలాంటిది ఆ పార్టీ.. ఇప్పుడు కాషాయ రంగు పులుముకుంటోంది. కేంద్రం పెద్దల కనుసన్నల్లో నడుస్తున్న ఎడప్పాడి ప్రభుత్వం.. కేంద్ర ప్రభుత్వానికి నేతృత్వం వహిస్తున్న కమలం పార్టీ రంగే పులుముకుంటోంది. గురువారం సీఎం పాల్గొన్న కార్యక్రమంలో అన్నీ కాషాయ రంగులోనే కనిపించడం విశేషం. రాష్ట్రంలో  ప్రబలిన డెంగీని నిరోధించేందుకు.. ప్రతి గురువారాన్ని డెంగీ నిరోధక దినంగా పాటించాలంటూ ముద్రించిన ప్లకార్డులు, కరపత్రాలు, బ్యానర్లను కాషాయ రంగులో ముద్రించి పంపిణీ చేసింది.
chennai, aktobaru 5(aandhrajyoti): annadienke adhinetri jayalalita batiki unnanta kaalam aa party.. prabhutva kaaryakramaallo ekkada chusina aakupaccha range kanipinchedi. alantidi aa party.. ippudu kashaya rangu pulumukuntondi. kendram peddala kanusannallo nadustunna edappadi prabhutvam.. kendra prabhutvaaniki netrutvam vahistunna kamalam party range pulumukuntondi. guruvaram cm palgonna kaaryakramamlo annee kashaya rangulone kanipinchadam visesham. rashtramlo  prabalina dengeeni nirodhinchenduku.. prati guruvaaraanni dengi nirodhaka dinamgaa paatinchaalantuu mudrinchina plakaardulu, karapatraalu, byaanarlanu kashaya rangulo mudrinchi pampinee chesindi.